گاوری زبان

گاؤری زبان، جسے کالامی اور کالام کوہستانی بھی کہا جاتا ہے، پاکستان کے ضلع سوات اور ضلع دیر بالا میں بولی جانے والی ایک ہند-آریائی زبان ہے۔ انگریزی میں اسے Gawri لکھا جاتا ہے۔ حالیہ اعداد و شمار کے مطابق گاؤری زبان 180,000 کے لگ بھگ لوگ بولتے ہیں۔ گاؤری توروالی زبان کی قریبی رشتہ دار ہے۔

گاؤری بنیادی طور پر کوہستانِ سوات کی تین وادیوں: کالام، اتروڑ اور اوشو اور کوہستانِ دیر کی مرکزی اور مشہور سیاحتی مقام وادیٔ کمراٹ کی زبان ہے۔ کمراٹ میں گاؤری چھ دیہات میں بولی جاتی ہے جن میں تھل، راجکوٹ، بریکوٹ، لاموتی، بیاڑ اور کالکوٹ شامل ہیں۔ راجکوٹ اور بریکوٹ کے علاؤہ جہاں گاؤریوں کی اکثریت نے اپنی مادری زبان چھوڑ کر پشتو اپنا لی ہے، یہ باقی علاقوں کی اکثریتی زبان ہے۔ کھوار اکیڈمی نے چترال، سوات اور شمالی علاقہ جات کی جن معدوم ہونے زبانوں کو بچانے کے لیے یونیسکو (UNESCO) سے اپیل کی ہے ان زبانوں میں گاوری-کالام کوہستانی زبان سر فہرست ہے۔

 بیرونی روابط 
 گاوری زبان
 https://youtu.be/hpNcuKi87VE

زمرہ:بولیاں
زمرہ:پاکستان کی زبانیں
زمرہ:پاکستانی بولیاں
زمرہ:چترالی بولیاں
زمرہ:خیبر پختونخوا کی زبانیں
زمرہ:داردی زبانیں
زمرہ:سوات کی زبانیں
زمرہ:ضلع سوات
زمرہ:گاوری
زمرہ:چھوٹے پیغام خانوں کا استعمال کرنے والے مضامین
زمرہ:ایتھنولوگ 18 کا حوالہ دیتے ہوئے زبان کے مضامین